पेस-भूपति रोम मास्टर्स से बाहर  
लिएंडर पेस और महेश भूपति की तीसरी वरीयता प्राप्त जोड़ी रोम मास्टर्स टेनिस टूर्नामेंट के दूसरे दौर में हारकर बाहर हो गई।
लिएंडर पेस और महेश भूपति की तीसरी वरीयता प्राप्त जोड़ी रोम मास्टर्स टेनिस टूर्नामेंट के दूसरे दौर में हारकर बाहर हो गई।  भारतीय जोड़ी को सैम क्वेरी और जान इसनर की अमेरिकी जोड़ी ने सुपर टाईब्रेकर तक चले मैच में 3-6, 6-3, 5-10 से हार का सामना करना पड़ा। यह मुकाबला एक घंटे और 12 मिनट तक चला। पेस और भूपति को पहले दौर में बाई मिली थी।  अमेरिकी जोड़ी ने पहले सेट में ब्रेक प्वाइंट के दोनों अवसर भुनाये जबकि दूसरे सेट में यही काम भारतीय जोड़ी ने किया। सुपर टाईब्रेकर में हालांकि अमेरिकी जोड़ी ने दबदबा बनाए रखा। क्वेरी और इसनर अच्छी फार्म में हैं। इन दोनों ने हाल में मैड्रिड ओपन में रोहन बोपन्ना और आयसम उल हक कुरैशी को भी हराया था।